REGULERINGSPLAN DOBBELTSPOR IC KLEVERUD- SØRLI SLUTTBEHANDLING

Behandling: Kommunestyret besluttet å erklære representant Sleppen og Lundsbakken inhabile. Jfr. forvaltningslovens §6,2.ledd og forvaltningslovens §8. Representant Haugen og Nysæther stilte som vara under behandling av saken.

Representant Vestheim, AP, la fram følgende forslag: Kommunestyret ber om at kommunen går i dialog med Jernbaneverket for å se på muligheter for å legge rundkjøringa ved Ingeborg Refling Hagen kulturhus – Fredheim minst i så stor avstand at det gjenstår plass til å legge gang og sykkelveg ut i nåværende vegbane i fv222 vest for steinmuren, innenfor gjeldende reguleringsplan.

Med utgangspunk i Vestheims forslag, la ordfører fram følgende forslag:

Ordførers forslag: **Kommunen går i dialog med Statens Vegvesen og Jernbaneverket for å se på muligheten for å legge rundkjøringa ved Ingeborg Refling Hagen kulturhus - Fredheim minst i så stor avstand at det gjenstår plass til å legge gang og sykkelvegen ut i nåværende vegbane i fv222 vest for steinmuren, innenfor planområdet i gjeldende kommunedelplan for Tangen. Forslaget ble enstemmig vedtatt.**

Representant Langberg, AP, la fram følgende forslag: Stange kommune ønsker å gå i dialog med Jernbaneverket og med Hedmark fylkeskommune / Statens vegvesen for å få til en samtidig utbygging av VA-ledninger og føringsrør for bredbåndfiberkabel, samtidig med bygging av ny veg fra rundkjøring ved 222 i retning nytt stasjonsområde for IC på Tangen.

Kommunestyret ber derfor rådmannen ta initiativ til å innlede slik dialog med de aktuelle partene.  Forslaget ble enstemmig vedtatt.

Representant Olsen, BL, la fram følgende forslag: Kommunen går i dialog med Statens Vegvesen og Jernbaneverket med  mål om å kunne etablere egnede trafikksikkerhetstiltak for myke trafikanter over Vik Bru. Forslaget ble enstemmig vedtatt.

Planutvalgets innstilling med endringer ble enstemmig vedtatt.

Vedtak: 1. I medhold av Plan- og bygningslovens § 12-12 vedtar kommunestyret detaljreguleringsplan Dovrebanen Espa- Sørli i Stange kommune. Godkjenningen gjelder plankart og bestemmelser datert 27.05.2016.

2. **Kommunen går i dialog med Statens Vegvesen og Jernbaneverket for å se på muligheten for å legge rundkjøringa ved Ingeborg Refling Hagen kulturhus - Fredheim minst i så stor avstand at det gjenstår plass til å legge gang og sykkelvegen ut i nåværende vegbane i fv222 vest for steinmuren, innenfor planområdet i gjeldende kommunedelplan for Tangen.**

Kommunen går i dialog med Statens Vegvesen og Jernbaneverket med  mål om å kunne etablere egnede trafikksikkerhetstiltak for myke trafikanter over Vik Bru.

3. Eierskap til ny atkomstveg fra og med rundkjøring i fylkesveg 222 til og med rundkjøring på vestsiden av ny jernbanestasjon, overføres etter bruk som anleggsveg og påfølgende ferdigstilling av atkomstvegen (Sa1) til Hedmark fylkeskommune. Vegen dimensjoneres i henhold til standardkrav for dimensjoneringsklasse Sa1 betegnelse Sa1, blir dermed en fylkesveg som Statens vegvesen får drifts- og vedlikeholdsansvar for.

4. Avtale om drifts- og vedlikeholdsansvar for Kongspartbekken må foreligge før denne delen av tiltaket igangsettes. Imidlertid oppfordres det til å legge mest mulig av Kongspartbekken i rør.

5. Stange kommune ønsker å gå i dialog med Jernbaneverket og med Hedmark fylkeskommune / Statens vegvesen for å få til en samtidig utbygging av VA-ledninger og føringsrør for bredbånd-fiberkabel, samtidig med bygging av ny veg fra rundkjøring ved 222 i retning nytt stasjonsområde for IC på Tangen.

Kommunestyret ber derfor rådmannen ta initiativ til å innlede slik dialog med de aktuelle partene.